cyanic-selkie/wikianc huggingface dataset:
Կարբամազեպին
Պատմություն
Կարբամազեպինը հատնաբերվել է քիմիկոս Վոլթեր Շինդլերի կողմից Բազելում, Շվեյցարիա գտնվող դեղագործական կազմակերպություն J. R. Geigy AG-ում (ներկայումս՝ Novartis) 1953 թվականին ։ Այն առաջին անգամ վաճառքի է հանվել 1963 թվական-ին «Տեգրետոլ» անվան տակ, միևնույն ժամանակ նաև ներկայացվել է դրա՝ եռվորյակ նյարդի նևրալգիայի բուժման մեջ կիրառությունը (նախկինում հայտնի էր որպես եռվորյակի տիկ) ։ 1965 թվականից Միացյալ Թագավորությունում այն օգտագործվում է որպես հակացնցումային և հակաէպիլեպտիկ միջոց և 1968թվականից դրա կիրառությունը ընդունվել է նաև ԱՄՆ-ում ։
1971 թվականին բժիշկներ Տակեզակին և Հանաոկան առաջին անգամ օգտագործել են կարբամազեպինը` կառավարելու համար մոլուցքները, որոնք չէին ենթարկվում հասկափսիխոզային միջոցներով բուժմանը (այդ ժամանակաշրժանում Ճապոնիայում հասանելի չէր լիթիումը)։ Բժիշկ Օկուման, աշխատելով անկախ վերոնշյալ բժիշկներից, հաջողությամբ կատարել է նույնը։ Քանի որ նրանք նաև էպիլեպտաբաններ էին, նրանք որոշակիորեն ծանոթ էին այս դեղի հակաագրեսիոն ազդեցություններին։ 1970-ականներից կարբամազեպինը հետազոտվել է երկբևեռ խանգարումների բուժման համար ։
Բրենդային անվանումներ
Կարբամազեպինը հասանելի է ամբողջ աշխարհով մեկ տարբեր բրենդային անվանումների ներքո ։
Հոգնակի թիվ
Հոգնակի թիվ, գոյականի թիվն է, որը ցույց է տալիս մեկից ավելի միատեսակ առարկաներ, օրինակ՝ գրքեր, լճեր, տառեր։
Գոյականի թիվ
Գոյականի թիվը ցույց է տալիս առարկաների քանակ։ Գոյականներն ունեն երկու թիվ՝ եզակի և հոգնակի։ Հոգնակին ցույց է տալիս մեկից ավելի միատեսակ առարկաներ, օրինակ՝ նկարներ, աթոռներ, գրիչներ, գետեր։
Գոյականների հոգնակի թիվը կազմվում է՝ եզակիին ավելացնելով եր կամ ներ վերջավորություն։ Միավանկ բառերի հոգնակին կազմվում է եր, իսկ բազմավանկ բառերինը՝ ներ վերջավորությամբ։ Ն–ով վերջացող բազմավանկ բառերը հոգնակի թվում ունենում են կրկնակի ն, օրինակ՝ պատճեն–պատճեններ, սեղան–սեղաններ։ Կան գոյականներ, որոնց հոգնակիի կազմությունը շեղվում է հիշյալ կանոնից։ Բացառություն է նաև ռուս բառի հոգնակին՝ ռուսներ։
Հոգնակիի կազմման ժամանակ կարող է տեղի ունենալ վերջին վանկի ձայնավորի հնչյունափոխություն։ Առավել հաճախ հնչյունափոխվում են ի ու ը ձայնավորները։ Օրինակ՝ գիրք–գրքեր, շուն–շներ, աստղ–աստղեր։
Անեզական գոյականներ
Կան գոյականներ, որոնք չունեն եզակի թիվ․ դրանք միշտ հանդես են գալիս հոգնակի թվով։ Օրինակ՝ Անդեր, Նիդեռլանդներ, Կարպատներ, Գրիգորենք։ Անեզական են նաև բույսերի, կենդանիների, քիմիական նյութերի դասերն ու կարգերը ցույց տվող գոյականները։ Օրինակ՝ ալկալոիդներ, աղածիններ, վարդազգիներ։
Անհոգնական գոյականներ
Կան գոյականներ, որոնք չունեն հոգնակի թիվ և հանդես են գալիս եզակի թվով։ Օրինակ՝ ջուր, վիշտ, անձրև, ուրախություն, մրգեղեն։ Անհոգնական հասարակ գոյականները կարող են գործածվել հոգնակի թվով, եթե՝
Արտաքին հղումներ
Կատեգորիա:Ձևաբանություն Կատեգորիա:Գոյական
Բետրա
Բետրա, գետ Ռուսաստանում, հոսում է Բաշկիրիայի հանրապետությունով։ Գետաբերանը գտնվում է 7,7 կմ Տալատշի գետից դեպի ձախ։ Գետի երկարությունը կազմում է 11 կմ։
Ջրային ռեգիստրի տվյալներ
Ըստ Ռուսաստանի պետական ջրային ռեգիստրի գետը պատկանում է Ուրալյան գետավազային տարածքներին։ Գետի կառավարման բաժինը՝ Սակմարան, և գետային ենթաավազանը՝ Պադբասեյինը, բացակայում են։ Գետի ավազանը Ուրալն է։
Կատեգորիա:Ռուսաստանի գետեր
Սլենգ
Սլենգ (slang), խոսակցական լեզվի արտահայտչական և հուզական երանգավորում ունեցող բառ, որ շեղվում է ընդունված գրական լեզվի նորմերից։ «Սլենգ․» տերմինը ավելի հաճախ օգտագործվում է կապված անգլերենի և Անգլիայում ու ԱՄՆ-ում /Ամերիկայի Միացյալ Նահանգներ/ նրա գործառության հետ։ Տարածված է գլխավորապես դպրոցականների, ուսանողների, զինվորականների, երիտասարդ բանվորների շրջանում։ Գրական լեզվում օգտագործվում է հերոսների և հեղինակային խոսքի լեզվական բնութագրման նպատակով։ «Սլենգ» տերմինը ծածկալեզու և ժարգոն տերմինների մասնակի հոմանիշն է։
Ուլկունդի
Ուլկունդի (Улькунды, Өлкөндө), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Սլենգ
* Կատեգորիա:Լեզվի տեսակներ և ոճեր
Ուլկունդի
Բնակչությունը 2002 թվականին գրանցված տվյալներով կազմում էր 1464 մարդ։
Սիրո գերին (սերիալ)
«Սիրո գերին», Շանթ ՀԸ եթերում ցուցադրվող բազմասերիանոց հեռուստանովել:
Սյուժե
Հայաստանի հեռավոր մարզերից մեկում ապրող 15-ամյա Անուշին համագյուղացիները գտնում են մեծահարուստ Փայլակ Սանթրոսյանի մեքենայի մեջ` բռնաբարված ու անգիտակից վիճակում։ Մեքենայի մեջ է լինում նաև Փայլակի դին։ Անուշին սպանության մեղադրանքով դատապարտում են ազատազրկման։ Բանտում նա աղջիկ է ունենում, ում հանձնում է քրոջ խնամքին։
Արտաքին հղումներ
Կատեգորիա:Հայկական հեռուստասերիալներ
Ասբեստ
Ասբեստ (ἄσβεστος` անսպառ)` սիլիկատների դասի նուրբ թելային հանքանյութերի հավաքական անունն է։ Բնության մեջ հանդիպում է արտակարգ բարակ նրբաթելերի տեսքով։ Կիրառվում է ամենատարբեր բնագավառներում՝ շինարարություն, հրթիռաշինություն, ավտոմեքենաների արդյունաբերություն։
Առաջին կարգի քաղցկեղածին է։ Ունի բարձր կրակադիմացկունություն։ Հիմնականում հանդիպում են երկու տեսակի ասբեստներ՝ քրիզոթիլ (սպիտակ ասբեստ) ամֆիբոլային։
Քրիզոթիլ ասբեստ
Քրիզոթիլ ասբեստն իրենից ներկայացնում է մագնեաիումի հիդրոսիլիկատ, որի քիմիական բանաձևն է՝ 3MgO•2SiO2•2H2O, կառուցվածով պատկանում է շերտավոր սիլիկատներին։ Կայուն է հիմնային միջավայրերում, քայքայվում է թթուներում, առաջացնելով ամորֆ սիլիկահող։ Քրիզոթիլի տարրական բյուրեղները միկրոնի հարյուրերորդական մասերի տրամագծով շատ բարակ խողովակաձև ֆիբրիլներ են։ Գործնականում քրիզոթիլը բաժանվում է 10-100 մկմ տրամագծով թելերի փունջ է, որոնց խզման ամրությունն ըստ ձգման կազմում է 600-800 մՊա, ինչը համեմատելի է պողպատի լավագույն տեսակների հետ։
Քիմիական բաղադրությունը
MgO՝ 42,4 %, SiO2՝ 44,50 %, և H2O՝ 13,04 %.
Հատկություններ
Մաքուր վիճակում քրիզոթիլն ունի ցածր էլեկտրահաղորդականություն, ինչն այն դարձնում է բարձրորակ էլեկտրամեկուսիչ։ Ունի նաև բարձր ջերմադիմացկունություն։ Ջրում չի լուծվում, քիմիականապես իներտ է, նրա վրա չեն ազդում արևի ռադիացիան, օզոնը, թթվածինը, չի արտազատում թունավոր գազեր, գոլորշիներ, ճառագայթումներ։ Օդի և ջրի միջավայրերում հեշտությամբ փքվում է։
Ամֆիբոլային ասբեստ
Բարդ հիդրոսիլիկատ է։ Հանքանյութային կառուցվածքով զգալիորեն տարբերվում է քրիզոթիլ ասբեստից և արտաքին մակերևույթը նման է քվարցին և ունի քվարցի նման քիմիական կայունություն։ Ունի ավելի վատ շահագոծման հատկություններ և կիրառվում է զգալիորեն քիչ։ Ամֆիբոլներն ունեն ուղիղ, ասեղանման թելեր և այդ կառուցվածքի փխրունության հետևանքով ստեղծում են մասնիկներ, որոնց ներշնչումը հանդիսանում է քաղցկեղածին գործոն։ Դրա համար է, որ ասբեստի այդ տեսակն արգելվում է օգտագործել Եվրամիության երկրներում, որտեղ նախկինում ունեցել է լայն կիրառություն։
Կիրառությունը
Ներկայումս աշխարհում օգտագործվում է քրիզոթիլ ասբեստը։
Մտնում է ավելի քան երեք հազար արտադրատեսակների կազմի մեջ՝ տանիքածածկի շինվածքներ, փրփրաբետոն, խողովակներ, ճակատային սալեր, զանազան գործվածքներ, քուղեր։
Համաշխարհային արտադրությունը 2012 թ.
Աղբյուրը` ԱՄՆ երկրաբանական ծառայություն
http://minerals.usgs.gov/minerals/pubs/commodity/asbestos/mcs-2013-asbes.pdf
Անվտանգությունը
Աշխատանքի միջազգային կազմակերպության «Ասբեստ օգտագործելու ժամանակ աշխատանքի անվտանգության մասին» № 172 Երաշխավորության համապատասխան (ընդունված է Ժնևում 1986 թ. ԱՄԿ գլխավոր կոնֆերանսի 72-րդ սեսիայում) որոշված է, որ ասբեստի որոշակի տարատեսակներն արգելելու և դրանք այլ նյութերով փոխարինելու հիմքում ընկած Է առողջության համար նրանց վտանգավորության գիտական գնահատականը։
Քաղցկեղածին նյութերի համակողմանի գիտական ուսումնասիրությունների արդյունքում Քաղցկեղի ուսումնասիրության միջազգային գործակալությունն ասբեստը մտցրել է քաղցկեղածինների ցանկի առավել վտանգավոր խմբի մեջ։
Ծանոթագրություններ
Կատեգորիա:Միներալներ Կատեգորիա:Կալցիումի միներալներ Կատեգորիա:Մագնեզիումի միներալներ
Ռիվաստիգմին
Ռիվաստիգմին, դեղորայքային միջոց, ացետիլխոսլինէսթերազի ինհիբիտոր, օգտագործվում է Ալցհեյմերի և Պարկինսոնյան հիվանդությունների բուժման համար։ Օգտագործվում է դեղահաբերի ձևով։ Համարվում է այսպիսի հիվանդությունների բուժման սխեմայի կարևորագույն պրեպարատ։
Ֆարմակոլոգիական ազդեցություն
Գլխուղեղի ացետիլխոլինէսթերազի սելեկտիվ ինհիբիտոր։ Բարձրացնում է ացետիլխոլինի մակարդակը գլխուղեղի կեղևում և հիպոկամպում, բարելավվում է Ալցհեյմերի հիվանդությամբ պայմանավորված կոգնիտիվ խանգարումները։ Խոլինէսթերազի ինհիբիցիան դանդաղեցնում է ամիլոիդի β նախորդների առաջացումը, որոնց մասնակցում են ամիլոիդոգենեզին,և հետևապես ընկճում ամիլոիդային վահանիկների առաջացումը ։
Ֆարմակոկինետիկա
Կենսամատչելիությունը՝ 30-40%, արյան սպիտակուցների կապման աստիճանը՝ 40%, Tmax՝ 1 ժամ, տեղաբաշխման ծավալը՝ 1.9-2.7 լ/կգ։ Հեշտ է թափանցում ՀԷ բարիերով։ Մետաբոլիզմն իրականացվում է հիդրոլիզի միջոցով՝ խոլինէսթերազի մասնակցությամբ։ Արտազատվում է հիմնականում երիկամներով՝ (մեծ մասը մետաբոլիտների ձևով)։ Առաջին օրվա վերջում արտազատվում է կենսամատչելի դոզայի 90%-ը։ Կումուլյացիա չի դիտվում։
Նշանակման ցուցումներ
Թույլ և ուժեղ արտահայտված դեմենցիա՝ պայմանավորված Ալցհեյմերի և Պարկինսոնյան հիվանդությունների ժամանակ դիտվող փոփոխություններով։
Հակացուցումներ
Գերզգայնություն (այդ թվում այլ կարբամատների նկատմամբ), ծանր լյարդային անբավարարություն, կաթնարտադրության շրջան, մանկական տարիք։ Զգուշությամբ է օգտագործվում ստամոքսի և 12-մատնյա աղիքի խոցային հիվանդության, բրոնխիալ ասթմայի, սրտամկանի հաղորդականության խանգարման, ուղիների օբստրուկցիայի, էպիլեպսիայի, հղիության դեպքում։ Չի կարելի զուգակցել խոլինոմիմետիկ դեղամիջոցների հետ։
Կողմնակի էֆեկտներ
Կողմնակի էֆեկտների հաճախականություն՝ շատ հաճախ՝ 10% և ավել, հաճախ՝ 1 և ավելի տոկոս, ոչ հաճախ՝ 0.1 % և ավել, երբեմն՝0.01% և ավել։ Հիմնականում դիտվում է սրտխառնոց, փսխում, հատկապես դոզայի բարձրացման դեպքում։ Շատ հաճախ՝ միզային ուղիների բորբոքում։ ԿՆՀ-ի կողմից գլխապտույտ, կողմնորոշման խանգարումներ, գլխացավ, քնկոտություն, տրեմոր, երբեմն՝ անքնություն, դեպրեսիա։ Սիրտ-անոթային համակարգի կողմից՝ ստենոկարդիա, երբեմն բրադիկարդիա, AV բլոկադա, նախասրտերի ֆիբրիլյացիա, արտերիալ ճնշման արտահայտված իջեցում։ Ստամոքսաղիքային համակարգի կողմից՝ դիսպեսիաներ, աբդոմինալ ցավեր, պանկրեատիտ, երբեմն ստամոքս-աղիքային արյունահոսություններ։
Գերդոզավորում
Սիմպտոմներ՝ փսխումներ, դիարեա, զարկերակային ճնշման իջեցում, հալյուցինացիաներ։ Երբեմն՝ բրադիկարդիա։
Ցուցումներ
Խոլինէրգիկ ստիմուլյացիան կարող է նպաստել աղաթթվի սեկրեցիային ստամոքսում։ Հղիության ընթացքում ընդունել միայն այն դեպքում, երբ սպասվող բուժական էֆեկտը գերակշռում է պտուղը կորցնելու պոտենցիալ վտանգին։
Փոխազդեցություն
Կարող է ազդել անտիխոլինէրգիկ և խոլինոմիմետիկ դեղամիջոցների վրա։ Պոտենցում է ապաբևեռացնող միոռելաքսանտների ազդեցությունը ընդհանուր անէեթեզիայի ժամանակ։
Ծանոթագրություններ
Կատեգորիա:Դեղամիջոցներ այբբենական կարգով Կատեգորիա:Ալցհայմերի հիվանդություն
(8239) Սինյակ
(8239) Սինյակ (Signac), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,145797 ա. մ., առավելագույնը մոտենում է 2,7739 ա. մ. հեռավորության վրա և հեռանում 3,5177 ա. մ. ։ Արեգակի շուրջ մեկ ամբողջական պտույտ է կատարում 2037,95 երկրային օրվա ընթացքում, իր ուղեծրով շարժվելով միջինում 0,176648 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,26° անկյուն։
Դեյվիդ Ֆինչեր
Դեյվիդ Ֆինչեր (David Andrew Leo Fincher, ), ամերիկացի ռեժիսոր, պրոդյուսեր։ Առաջադրվել է երկու «Օսկար» մրցանակի։ «Սոցիալական ցանցը» ֆիլմի համար ստացել է «Ոսկե Գլոբուս»։
Հղումներ
Կատեգորիա:Ամերիկացի ռեժիսորներ Կատեգորիա:Դենվեր քաղաքում ծնվածներ Կատեգորիա:«Գրեմմի» մրցանակի դափնեկիրներ Կատեգորիա:«Սեզար» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ
Հելլենիզմը Արևելքում
Հելլենիզմը Արևելքում, Ալեքսանդր Մակեդոնացու նվաճումների արդյունքում Արևմուտքի և Արևելքի սոցիալ-տնտեսական նույնատիպ, բայց առանձնահատուկ, ինքնուրույն գծեր ունեցող հարաբերությունների միաձուլումից և դրանց սինթեզից Արևելքում առաջացած ստրկատիրության նոր և ավելի բարձր աստիճանը, որը հայտնի է հելլենիզմ անվամբ։
Պատմություն
Ալեքսանդր Մակեդոնացու նվաճումները և հելլենիստական պետությունների առաջացումը մեծապես նպաստում են Արևելքի երկրների տնտեսական, քաղաքական և մշակութային զարգացմանը։
Հունա- մակեդոնական տիրապետության ժամանակ մեծ թվով գաղթականներ, զինվորներ, առևտրականներ ու արհեստավորներ են գալիս Արևելք։ Սրանք Արևելք են բերում իրենց ավելի կատարելագործծված արտադրության գործիքները, արտադրական կենսափորձը, բարձր մշակույթը, լեզուն, սովորույթները, պետական -վարչական ձևերը և այլն։
Գաղթականները Արևելքում
Հույն գաղթականները Արևելքում հիմնում են հելլենիստական տիպի ինքնավար, բայց թագավորական իշխանությանը ենթարկվող մեծ թվով քաղաքներ ու գաղթավայրեր, որոնք դառնում են արհեստագործության և առևտրի կենտրոններ։ Արևելքի քաղաքներից շատերը վերածվում են հելլենիստական տիպի ինքնավար քաղաքների։
Արևելքում պետական, տաճարային և տնական ստրկության կողքին զարգանում է մասնավոր անտիկ ստրկատիրությունը և ստրկական աշխատանքը մեծ չափերով կիրառվում է արտադրության բոլոր ճյուղերում։ Արևելքի հելլենիստական երկրներում հնուց գոյություն ունեցող հողի պետական սեփականության պահպանմամբ հանդերձ՝ առաջանում և զարգանում է հողի մասնավոր սեփականությունը:Գյուղական համայնքների կողքին հանդես են գալիս մասնավոր սեփականատիրական տնտեսություններ։
Փոփոխություններ տնտեսության մեջ
Մթերքների հանդեպ ունեցած զգալի պահանջների հետևանքով վերելք են ապրում երկրագործությունն ու անասնապահությունը։ Հելլենիստական քաղաքներում բարձր զարգացման աստիճանի են հասնում մետաղամշակությունը, մանածագործությունը, կավագործությունը, ապակեգործությունը, արհեստագործության մյուս ճյուղերը։ Զարգանում են նաև առևտուրն ու դրամական շրջանառությունը։ Հելլենիզմի դարաշրջանում առևտուրը ստանում է միջազգային բնույթ։ Արևելքի հելլենիստական երկրների տնտեսական կյանքի այս աննախընթաց զարգացումը իր ոյորտի մեջ է առնում նաև հարևան երկրներին, որոնք չէին նվաճվել Ալեքսանդր Մակեդոնացու կամ նրա հետնորդների կողմից։
Հելլենիզմի դրական և բացասական դրսևորումներ
Չի կարելի գերագնահատել հելլենիստական քաղաքների, տնտեսության ու առևտրի զարգացման դերն ու նշանակությունը։ Ինչպես ստրկատիրական բոլոր հասարակությունների, նույնպես և հելլենիզմի՝ որպես անտիկ հասարակության զարգացման նոր աստիճանի համար խիստ բնորոշ էին արտադրության բազայի նեղությունը, ստրկական աշխատանքի արտադրողականության սահմանափակությունը, արտադրության համեմատաբար ցածր մակարդակը։ Հելլենիզմը առաջադիմական մի խոշոր քայլ էր միայն Արևելքում գոյություն ունեցող նախորդ սոցիալ-տնտեսական հարաբերությունների, տնտեսական կյանքի դանդաղաշարժության նկատմամբ։ Հելլենիզմը ոչ միայն չի կարողանում լրիվ քայքայել Արևելքի հետամնացության ու դանդաղաշարժության հիմքը հանդիսացող գյուղական համայնքը, այլև ընդօրինակում և պահպանում է գյուղական համայնքի շահագործման՝ Արևելքում գոյություն ունեցող ձևը։ Հելլենիստական պետությունները Արևելքում ընդօրինակում են կառավարման բռնապետական ձևը՝ որոշ փոփոխություններով, հողի պետական սեփականության իրավունքը, վարչական բաժանման ու կառավարման համակարգը ։
Ծանոթագրություններ
Կատեգորիա:Հելլենիզմ
Չերկասկոե (քաղաքատիպ ավան, Ուկրաինա)
Չերկասկոե (Черкаське), քաղաքատիպ ավան Ուկրաինայի Դնեպրոպետրովսկի մարզի Նովոմոսկովսկի շրջանում։ Բնակավայրը նախկինում նաև անվանվել է Նովոե։ Հիմնադրվել է 1949 թվականին։
2001 թվականի տվյալներով Չերկասկոե քաղաքատիպ ավանում բնակվում էր 4 046 մարդ։ Բնակավայրը զբաղեցնում է 0,565 կմ²։
Արտաքին հղումներ
Կատեգորիա:Ուկրաինայի Դնեպրոպետրովսկի մարզի Նովոմոսկովսկի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1949 թվականին հիմնադրված բնակավայրեր
Ալ Ջեֆերսոն
Ալ Ռիկարդո Ջեֆերսոն (Al Ricardo Jefferson, ), ամերիկացի նախկին բասկետբոլիստ։ Մարզական կարիերայի մեծ մասն անցկացրել է Բասկետբոլի ազգային ասոցիացիայում (NBA)։ Խաղացել է կենտրոնականի և ծանր հարձակվողի դիրքերում։
Ծնվել է Միսիսիպի նահանգի Մոնտիսելո քաղաքում, սակայն պատանեկությունն անցկացրել նույն նահանգում գտնվող Փրենթիս քաղաքում։ 2000–2004 թվականներին Հաճախել է Փրենթիսի ավագ դպրոցը։ Ավարտական տարում Ջեֆերսոնի դպրոցական թիմի միջին ցուցանիշներն էին մոտ 42, 6 միավոր, 18 անդրադարձ և 7 բլոկ խաղում. ։ Դպրոցն ավարտելուց հետո Ջեֆերսոնը կրթաթոշակային ծրագրի առաջարկ է ստանում Արկանզասի համալսարանի կողմից, սակայն որոշում է միանգամից հանդես գալ պրոֆեսիոնալ հարթակում է և հայտարում է 2004 թվականին NBA-ի դրաֆթում մասնակցության մասին, որի ժամանակ ընտրվում է առաջին ռաունդի 15-րդ ընտրությամբ՝ «Բոստոն Սելտիքսի» կողմից։
2007 թվականի հուլիսի 31-ին Ջեֆերսոնը և «Սելտիքսի» թիմակիցներ Ջերալդ Գրինը, Ռայան Գոմեսը, Թեո Ռետլիֆը և Սեբաստիան Թելֆեյրը փոխանակվում են Քևին Գառնեթի դիմաց և տեղ գտնում «Մինեսոտա Թիմբերվուլվզում» ։
2013 թվականի հուլիսի 10-ին Ջեֆերսոնը 3 տարվա 40, 5 միլիոն ԱՄՆ դոլարի պայմանագիր է կնքում «Շառլոթ Բոբքեթսի» (ավելի ուշ՝ «Հորնեթս») հետ հետ ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:Յութա Ջազի բասկետբոլիստներ Կատեգորիա:Շառլոթ Հորնեթսի բասկետբոլիստներ Կատեգորիա:Ինդիանա Փեյսերսի բասկետբոլիստներ
Աստերոիդների ցանկ (73801-73900)
Աստերոիդների ցանկ (73701-73800) * Աստերոիդների ցանկ * Աստերոիդների ցանկ (73901-74000)
Իսրայելի թանգարան
Իսրայելի թանգարան Երուսաղեմը(מוזיאון ישראל,ירושלים, Muze'on Yisrael, Yerushalayim) հիմնադրվել է 1965 թ. որպես Իսրայելի ազգային թանգարան։ Գտնվում է Գիվատ Ռամ բլրի վրա Երուսաղեմի հարևանությամբ Աստվածաշնչի ազգային թանգարանի, Քնեսեթի, Իսրայելի Գերագույն դատարանի և Երուսաղեմի հրեական համալսարանի մոտ։
Արտաքին հղումներ
Կատեգորիա:Իսրայելի թանգարաններ Կատեգորիա:Երուսաղեմի թանգարաններ Կատեգորիա:1965 հիմնադրումներ Իսրայելում Կատեգորիա:1965 հիմնադրված թանգարաններ
Ուռնայր
Ուռնայր, (ծննդյան և մահվան թվականներն անհայտ են), Աղվանքի արքա՝ Արշակունիների արքայատոհմից։
Պատմական ակնարկ
Ըստ ակադեմիական «Հին աշխարհի պատմության» Ուռնայրը թագավորել է 370-ական թվականներին ։ Նրա գահակալման ժամանակաշրջանը համարվում է աղվանների երկրի հզորացման ամենակարևոր փուլը ։ Հայ-պարսկական պատերազմի ժամանակ Ուռնայրը սատարել է Սասանյանների արքա Շապուհ II Երկարակյացի զորքին ։
Ուռնայրի տիրապետության ժամանակ Աղվանքը քրիստոնեությունն ընդունում է որպես պետական կրոն։ Աղբյուրները հայտնում են, որ թագավորն իր մերձավորների հետ մկրտվել է Հայաստանում (ըստ որոշ փաստերի նրան մկրտել է անձամբ Գրիգոր Լուսավորիչը ): Այդպիսով քրիստոնեությունը Հայաստանից տարածում է գտնում Աղվանքում։
Հայոց պատմության մեջ հետաքրքիր դեպք՝ կապված Ուռնայրի հետ, նշված է Փավստոս Բուզանդի «Պատմութիւն Հայոց» աշխատության մեջ։ Բուզանդը նշում է, որ երբ 371 թվականի Ձիրավի ճակատամարտում Ուռնայրը գերի է ընկում հայերի մոտ, սպարապետ Մուշեղ Մամիկոնյանը հրաժարվում է գլխատել նրան, պատճառաբանելով. «Ես իմ ընկերներին բոլորին կոտորեցի, իսկ նրանք, որ թագ են կրում...ոչ ձեռք եմ մեկնել, ոչ էլ...կմեկնեմ» ։
Արքայի անունը առաջացել է հայերեն «ուռն»՝ մուրճ և «այր»՝ տղամարդ բառերից, ինչը մեկնվում է որպես «մուրճով զինված» ։
Ծանոթագրություններ
Կատեգորիա:Աղվանքի արքաներ Կատեգորիա:Արշակունիներ
Կորյուն (անձնանուն)
Ծանոթագրություններ
Կատեգորիա:Հայկական արական անձնանուններ
Իլյա Պետրով
Իլյա Պետրով (Илия Петров, ), բուլղարացի գեղանկարիչ, դիմանկարիչ, մանկավարժ, պրոֆեսոր, Բուլղարիայի գիտությունների ակադեմիայի անդամ (1971)։ Դիմիտրովյան մրցանակի դափնեկիր (1953, 1961, 1971)։
Կենսագրություն
Գեղանկարչություն է սովորել Սոֆիայում և Մյունխենում։ Վերապատրաստվել է Գերմանիայում, Իտալիայում և Ֆրանսիայում։ 1940 թվականից դասավանդել է Սոֆիայի գեղարվեստի ակադեմիայում, եղել է ակադեմիայի ռեկտորի տեղակալ։ 1971 թվականին ընտրվել է Բուլղարիայի գիտությունների ակադեմիայի անդամ։
Պետրովը Բուլղարիայի գեղանկարչության ականավոր վարպետներից է։ Ստեղծել է իր ժամանակակիցների մի շարք դիմանկարներ (Դորա Գաբե, Նիկոլայ Ռայնով, Լյուդմիլա Ստոյանով և այլն)։ Պատմական և հեղափոխական թեմաներով նրա նկարները բնութագրվում են իրենց ճնշող պաթոսով, արտահայտիչ լակոնիզմով և կոլորիտի զսպվածությամբ («Մահապատիժ», 1954, «Պարտիզանական երգ», 1959, երկուսն էլ գտնվում են Գեղարվեստի ազգային պատկերասրահում, Սոֆիա)։ Որպես նկարիչ՝ Իլյա Պետրովը մասնագիտացել է ոչ միայն հաստոցային գեղանկարչության սյուժետային և թեմատիկ կոմպոզիցիաների ոլորտում։ Նա ստեղծել է նաև մի շարք գործեր մոնումենտալ և դեկորատիվ ժանրում («Սեպտեմբերի իննը» որմնանկարը Սոֆիայի «Դիմիտր Բլագոև» կինոթատրոնում, 1947)։ Պետրովը եղել է փորձառու գծագրիչ (գրաֆիկական ցիկլեր, դիմանկարներ, գծանկարների շարք «Իսպանիա», 1939), զբաղվել է նաև քանդակագործությամբ։
Մահացել է 1975 թվականին Սոֆիայում։
Ուլյադարովկա
Ուլյադարովկա (Улядаровка, Улядаровка), խուտոր Ռուսաստանի Բաշկորտոստան հանրապետության Ֆեոդորովսկի շրջանի կազմում։
Իլյա Պետրով
Հիշատակ
Ներկայումս Իլյա Պետրովի անունն է կրում Սոֆիայի Գեղարվեստի ազգային գիմնազիան։
Ուլյադարովկա
Բնակչությունը 2009 թվականին գրանցված տվյալներով կազմում էր 26 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Իլյա Պետրով
Ճանաչում
Նրա նշանավոր աշակերտներից է եղել Լիկա Յանկոն։
Արտաքին հղումներ
Կատեգորիա:Բուլղարիայի գիտությունների ակադեմիայի անդամներ Կատեգորիա:Բուլղարացի մանկավարժներ Կատեգորիա:Բուլղարացի նկարիչներ
Սամվել Հովհաննեսի Սարգսյան
Սամվել Հովհաննեսի Սարգսյան, հայ մեխանիկոս։ Ֆիզմաթ գիտությունների դոկտոր (1987), պրոֆեսոր (1989), ՀՀ ԳԱԱ թղթակից անդամ (2006), ՀՀ գիտության վաստակավոր գործիչ ։
Կենսագրություն
1967 թվականին ավարտել է Երևանի պետական համալսարանի Լենինականի մասնաճյուղը։ 1987-1994 թվականներին՝ նույն մասնաճյուղի տեսական մեխանիկայի ամբիոնի վարիչ, 1994-1997 թվականներին՝ ԳՄԻ ռեկտոր, 1998 թվականից՝ մաթեմատիկական անալիզի և դիֆերենցիալ հավասարումների ամբիոնի վարիչ։ Աշխատանքները վերաբերում են բարակ սալերի և թաղանթների ոչ գծային տեսություններում ֆունկցիոնալ անալիզի մեթոդներին, բարակ սալերի ու թաղանթների կոնտակտային խնդիրներին, դրանց մագնիսաառաձգականության տեսությանը և առաձգականության ոչ համաչափ ընդհանուր տեսության մշակմանը ։
Ծանոթագրություններ
Կատեգորիա:Հայ մեխանիկոսներ Կատեգորիա:ՀՀ ԳԱԱ թղթակից անդամներ Կատեգորիա:1944 ծնունդներ Կատեգորիա:Դեկտեմբերի 5 ծնունդներ Կատեգորիա:Գյումրի քաղաքում ծնվածներ Կատեգորիա:ՀՀ գիտության վաստակավոր գործիչներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ մեխանիկոսներ
Իփսիլոն (տառ)
Իփսիլոնը (հունարեն` ύψιλον), հունական այբուբենի քսաներորդ տառն է։ Թվային արժեքն է` 400։ Այս տառից են առաջացել կիրիլիցայի У և լատինական այբուբենի Y տառերը։
Քրիստոս Փրկչի տաճարի գերեզմանատուն
Պատմություն
Vår Frelsers gravlund գերեզմանատունը ձևավորվել է դեռևս 1808 թվականին։ Այդ ժամանակ ամբողջ Եվրոպայով մեկ մոլեգնում էր սև մահը՝ ժանտախտի համաճարակը Նապոլեոն Բոնապարտի պատերազմների ֆոնի վրա։ Այստեղ առաջին հուղարկավորվողը եղավ լյութերական եկեղեցու հոգևորական Աննա Տուլեսիուսը։
1864 թվականին Vår Frelsers gravlund գերեզմանատանը կառուցվեց լյութերական եկեղեցի, որը կոչվեց Սուրբ Փրկչի եկեղեցի։
1911 թվականին այս գերեզմանատան տարածքը զգալիորեն ընդարձակվում է։ 1952 թվականին այստեղ դադարեցնում են հուղարկավորությունները։ Ներկա դրությամբ Vår Frelsers gravlund գերեզմանոցը համարվում է հուշային գերեզմանոց, յուրօրինակ մի պանթեոն, որտեղ իրենց վերջին հանգիստ են գտել Նորվեգիայի քաղաքական, մշակութային, գիտական ոլորտի երախտավորները։
Արտաքին հղումներ
Կատեգորիա:Օսլոյի գերեզմանատներ Կատեգորիա:Նորվեգիայի գերեզմանատներ Կատեգորիա:Օսլոյի շենքեր և կառույցներ Կատեգորիա:Նորվեգիայի մշակույթ
Ագաթա Քրիստիի անհետացում
Ագաթա Քրիստիի անհետացումը (The disappearance of Agatha Christie), 30-ամյա անգլիացի գրող Ագաթա Քրիստիի անհետացումը 1926 թվականի դեկտեմբերի 3-ին, որը տևել է 11 օր և դարձել համաբրիտանական մասշտաբի ուշադրության առարկա։ 1914 թվականի դեկտեմբերին Ագաթա Միլերն ամուսնացել է ռազմական օդաչու Արչիբալդ Քրիստիի հետ։ 1916 թվականին ավարտել է իր առաջին դետեկտիվ վեպը՝ «Խորհրդավոր պատահար Սթայլզում», իսկ 1920-ականների կեսերին կարողացել է ստանալ դետեկտիվների և թրիլերների հեղինակի որակավորում. նրա համբավն ու հոնորարները անշեղորեն աճել են։ 1926 թվականի սկզբին Քրիստին ամուսնու պնդմամբ Սաննինգդեյլում ձեռք է բերել «Սթայլզ» առանձնատունը։ Այդ ժամանակ էլ Արչիի և գրասենյակային մեքենավարուհի Նենսի Նիլի միջև սիրավեպ է սկսվել։ Որոշ ժամանակ Ագաթան չէր կասկածում իր ամուսնության սպառնալիքի մասին, քանի դեռ 1926 թվականի օգոստոսին Արչին նրան չհայտնեց, որ սիրահարված է ուրիշին։ Ամուսինները մի քանի ամիս փորձել են հարաբերությունները հարթեցնել, սակայն դա նրանց չի հաջողվել, նրանց միջև հաճախ սկանդալներ էին առաջանում։ 1926 թվականի դեկտեմբերի 3-ին իրենց տանը տեղի ունեցած խոշոր վեճի ժամանակ Արչին հայտարարել է, որ չի տեսնում ամուսնությունը պահպանելու հնարավորություն և հասցնելու է ամուսնալուծության, որից հետո գնացել է աշխատանքի։ Նույն օրը երեկոյան Ագաթան անհետացել է «Սթայլզից»՝ դստերը՝ Ռոզալինդային և տունը թողնելով սպասուհիների խնամքին։
Անհետանալու հաջորդ առավոտյան Սուրեյ կոմսությունում՝ Նյուլանդզ Քորներ քաղաքից ոչ հեռու գտնվող բլրի վրա, հայտնաբերել են նրա ավտոմեքենան՝ միացված լուսարձակներով՝ կրաքարային հանքի եզրին։ Քրիստիի անհետացումը հասարակական մեծ արձագանք է առաջացրել, սկսել են առաջադրվել տարբեր վարկածները։ Շատերը հակված էին իր անհետացումը կապել ամուսնու հետ կամ ենթադրել, որ դա հենց գրողի գովազդային հնարքն է։ Քրիստիի որոնմամբ զբաղվել են ոստիկանության ավելի քան հազար աշխատակից, ինչպես նաև մինչև տասնհինգ հազար կամավոր։
Դեկտեմբերի 14-ին նա, այնուամենայնիվ, հայտնաբերվել է։ Պարզվել է, որ Քրիստին գրանցվել է ամուսնու սիրուհու՝ Թերեզա Նիլի անվան տակ՝ Հարոգեյթում գտնվող «Swan Hydropathic Hotel» ֆեշենեբելի հյուրանոցում՝ Նորթ Յորքշիր կոմսությունում։ Այնտեղ նա իրեն պահել է բավականին համեստ և փակ, երկարատև շփման մեջ չի մտել որևէ մեկի հետ։ Կիրակի օրը՝ դեկտեմբերի 12-ին, ոստիկանությունից հայտնել են, որ հյուրանոցում տեսել են անհետացած կնոջ։ Այդ կապակցությամբ հյուրանոց են կանչել ամուսնուն, որն էլ ճանաչել է նրան։ Ագաթան ոչ մի կերպ չի բացատրել իր անհետացումը՝ վկայակոչելով ամնեզիան։ Դեկտեմբերի 15-ին Քրիսթիի ամուսինները լքել են հյուրանոցը և գնացքով մեկնել Չիդլ՝ «Էբնի Հոլ» կալվածք, որտեղ բնակվում էր Ագաթայի քույր Մեժնը իր ամուսնու հետ։ Այնտեղ Ագաթային հետազոտել է երկու բժիշկ, որոնք հանգել են այն եզրակացության, որ նա հիշողության կորուստ ունի։ Նրանց եզրակացությունը հայտնի է դարձել որպես «պաշտոնական» տարբերակ՝ երկար տարիներ ուղեկցելով ընտանիքին։ 1928 թվականին Քրիսթի ամուսինների ամուսնությունը լուծարվեց, սակայն Ագաթան որոշել էր պահպանել ամուսնու ազգանունը, որի ներքո հայտնի էր դարձել որպես գրող։ Երկու տարի անց նա ծանոթացել է հնագետ Մաքս Մալլովանի հետ, ում հետ ամուսնացել է և ապրել մնացած կյանքը։
Ագաթան խուսափում էր վերադառնալ 1926 թվականի դեկտեմբերին տեղի ունեցած իրադարձություններին։ Այս փաստերի մասին մանրամասն «ինքնակենսագրության» մեջ ոչինչ գրված չէ. հեղինակը սահմանափակվում է միայն ամուսնալուծության մասին ընդհանուր արտահայտությամբ։ Ենթադրվում է, որ Քրիսթիի անհետացման հանգամանքները արտացոլվել են նրա մի շարք վեպերում։ Դորոթի Սեյերսը արտացոլել է այդ իրադարձությունները իր դետեկտիվ վեպում։ Անհետացմանը նվիրված է լրագրողի և գրողի «Ագաթա» (1977) վեպը, իսկ նրա համանուն էկրանավորումն իրականացրել է բրիտանացի ռեժիսոր Մայքլ Էփթեդը։
Նախորդող իրադարձություններ
Ագաթա Մերի Կլարիսա Միլլերը ծնվել է 1890 թվականին մի ընտանիքում, որը պատկանում էր բարձրագույն միջին դասին։ Այն նախկինում հարուստ էր, բայց ժամանակի ընթացքում աղքատացել է, դրանում իշխում էին վիկտորիանական ոգին և ընտանիքի ու հասարակության հանդեպ պահպանողական, հայրապետական հայացքները ։ Նման ավանդույթների համաձայն՝ նա ստացել է տնային ոչ համակարգային կրթություն, որը նախատեսված էր նրան նախ և առաջ լավ կնոջ և մոր կերպարին պատրաստելու համար։ Հետազոտողները կարծում են, որ 1926 թվականի դեկտեմբերի դրամատիկ իրադարձությունները շատ բանով պայմանավորված էին Ագաթայի վաղ տարիներին կայացմամբ. «քանի որ այն ժամանակ, որքան էլ զարմանալի է, շատ ընտանիքներ են լքվել, որոնցից հետագայում նրանց դժբախտություններն ավելացել են»։ Ջարեդ Քեյդը եկել է այն եզրահանգման, որ ապագա գրողի ծնողների «իդեալական» հարաբերություններն ազդել են այն բանի վրա, որ իրեն էլ է նման ամուսնություն բաժին ընկել, և պետք է «միայն մեծանալ»։ «Ծնողական սերը, զուգակցվելով նրանց լիարժեք, իրադարձություններով հագեցած կյանքով, Ագաթային ապահովել է երջանիկ ու անամպ մանկություն, սակայն նրան սովորեցրել պատշաճ կերպով արտացոլել ճակատագրով նախապատրաստված հարվածները»։ Նյութական վիճակը զգալիորեն վատացել է 1901 թվականին նրա հոր՝ Ֆրեդերիկի մահից հետո, ինչի կապակցությամբ ընտանիքի հոգսն իր վրա է վերցրել նրա մայրը՝ Կլարիսան, ում հետ Ագաթան շատ ջերմ հարաբերությունների մեջ էր ։ Առաջին համաշխարհային պատերազմի սկսվելուց ի վեր Ագաթան կամավոր աշխատանքի է անցել որպես գթասրտության քույր զինվորական հոսպիտալում, իսկ մի փոքր ուշ՝ հոսպիտալի դեղատանը։ Այդ նույն ժամանակահատվածում՝ 1914 թվականի դեկտեմբերի վերջին, նա ամուսնացել է ռազմական օդաչու Արչիբալդայի (Արչի) հետ, որի հետ սկսել է հանդիպել պատերազմից առաջ, և կրել նրա ազգանունը։ 1916 թվականին նա ավարտել է իր առաջին դետեկտիվ վեպը՝ «առեղծվածային պատահար Սթայլզում», որը հրապարակվել է 1920 թվականին։ Որոշ ժամանակ Քրիստին դեռ կարծում էր, որ չի պատրաստվում լրջորեն շարունակել գրական գործունեությունը, մանավանդ որ հոնորարը ևս դրան չէր տրամադրում։ Բացի այդ, նա երկար ժամանակ կարծում էր, որ իր կոչումը լավ կին և մայր լինելն է, և իրեն առաջին հերթին տեսնում էր «Ամուսնացած կին», այլ ոչ թե գրող։ Մեծամասամբ երկրորդ վեպի ստեղծմանը նրան դրդել է մորը օգնելու ցանկությունը, ում դժվար էր պահել «Էշֆիլդ» ընտանեկան առանձնատանը՝ իր հայրենի Տորքում։ Ագաթայի ամուսինը նրան խորհուրդ տվեց գրել ևս մեկ վեպ, քանի որ դրանով հնարավոր էր գումար աշխատել։ Նա միշտ հույս էր դնում իր ամուսնու վրա և դրանից ելնելով համաձայնում է։ Այսպես, 1922 թվականին նույն «the Bodley Head» հրատարակչությունում լույս տեսավ «խորհրդավոր հակառակորդ» վեպը։ Հաջորդ տարի ավարտվեց «Սպանություն գոլֆի դաշտում» վեպը, որտեղ նա վերադարձել է իր դետեկտիվ՝ Էրկյուլ Պուարոյին և կապիտան Գաստինգսի զույգին։
1924 թվականի օգոստոսին լույս տեսած «Շագանակագույն կոստյումով մարդը» չորրորդ վեպի հրատարակությունից հետո նրա առաջին հրատարակչությունում առաջարկել են պայմանագիրը երկարացնել իր համար առավել շահավետ պայմաններով։ Սակայն նա հրաժարվել է և գտել իր համար գրական գործակալ Էդմունդ Քորքին, որի հետ շարունակել է աշխատել ողջ կյանքի ընթացքում։ Նույն թվականին «Evening News» թերթի հրատարակիչները դիմել էին Քրիստիին՝ իրենց թերթի էջերում «Շագանակագույն կոստյումով մարդը» վեպի հրատարակման իրավունքի համար՝ առաջարկելով 500 ֆունտ ստերլինգ։ Ընտանիքում դա ընկալեցին որպես խոշոր հաջողություն. գրողի ամուսինը չէր հավատում դրան, Իսկ Քլարիսի մայրը ավելի զուսպ է վերաբերվել դստեր ճանաչմանը՝ ասելով, որ իր դուստրն արժանի է դրան։
Ընտանեկան խնդիրներ
1920-ական թվականների կեսերին բարդացել են Քրիստի ամուսինների հարաբերությունները. Ագաթան ամեն հարմար առիթով հիշեցնում էր որոշ ժամանակ գործազուրկ մնացած Արչիին, որ նրա ծախսած գումարները ստացվել են իր հոնորարներից։ Բացի այդ, գրողին զայրացրել է, որ ամուսինը նրան պատշաճ ուշադրություն չի դարձնում, իսկ նրան, հավանաբար, շփոթեցրել է կնոջ աճող ժողովրդականությունը։ Ագաթան նաև տխրում էր, որ ամուսինը քիչ է հետաքրքրվում իր ստեղծագործությամբ։ Այսպես, երբ նա խնդրում էր լսել նոր գրքի մտահղացումը և արտահայտել իր կարծիքը, ամուսինը կտրականապես հրաժարվում էր։
Ընտանիքի նյութական վիճակը զգալիորեն բարելավվել է այն բանից հետո, երբ Արչին հեղինակավոր աշխատանքի է տեղավորվել Լոնդոնի Սիթիում՝ սկսելով վաստակել մոտ 2000 ֆունտ ստերլինգ ։ Դրանից հետո Քրիստի ամուսինները որոշել են տեղափոխվել Լոնդոնի արվարձան։ Դրան նպաստել է նաև այն, որ Արչին գոլֆ խաղալու սիրահար էր, իսկ մեգապոլիսի սահմաններից դուրս նրան ավելի հարմար կլիներ զբաղվել իր սիրած խաղով։ Ամուսինները սկսել են միասին շատ ավելի քիչ ժամանակ անցկացնել, ինչի կապակցությամբ Ագաթան ավելի ուշ գրել է, որ ինքը փաստացի դարձել է «գոլֆի այրի»։ Քրիստիի «Շագանակագույն կոստյումով մարդը» վեպի համար ստացած հոնորարի համար Քրիստին ձեռք է բերել «Մորիս կաուլի» ավտոմեքենան, որը դարձել է Ագաթայի սիրած տրանսպորտային միջոցը, և դստեր՝ Ռոզալինդայի հետ բնակություն է հաստատել հեղինակավոր Սաննինգդեյլում՝ չորս բնակարանի բաժանված կալվածքում։ Հենց այդ ժամանակ Ագաթան հասկացավ, որ կարող է դառնալ պրոֆեսիոնալ գրող։ «Թեև վստահություն դեռ չկար։ Ես դեռ հավատում էի, որ ստեղծագործելու ունակությունը նման է բազմոցի բարձեր կարելու ունակությանը»,- գրել է նա ավելի ուշ «Ինքնակենսագրության» մեջ։
1925 թվականի գարնան սկզբին Ագաթան լիովին զբաղված էր աշխատանքով՝ չկասկածելով, որ գոլֆի հանդեպ կրքի պատճառով ամուսնու մոտ սիրավեպ է ծագել երիտասարդ ու կենսուրախ գրասենյակային մեքենավարուհի Նենսի Նիլի հետ, որը մայոր Բելչերի ծանոթն էր։ Ագաթան «Ինքնակենսագրության» մեջ նրան սխալմամբ անվանում է քարտուղար։ Հունիսին լույս է տեսել «Չիմնիզ ամրոցի առեղծվածը» վեպը, որը Քրիստիի հինգերորդ գիրքն էր։ Այն գրվել է «Բոդլի Հեդ»-ի հետ պայմանագրով, որից հետո նա ազատվել է հրատարակչության առջև ստանձնած պարտավորություններից և համաձայնագիր է կնքել William Collins and Sons-ի հետ, որի հետ նա այնուհետ համագործակցում էր իր ողջ կյանքի ընթացքում։ 1925 թվականի ամռանը իրեն մեծ ճանաչում բերած «Ռոջեր Էքրոյդի սպանությունը» վեպի վրա աշխատանքն ավարտելուց հետո Քրիստի ամուսինները հանգստանալու գնացին Կոտրա՝ Ֆրանսիական Պիրենեյներ։ Անգլիա վերադառնալուց հետո Ռոման Արչին և Նենսին վերսկսել են իրենց հարաբերությունները, սակայն որքան մոտ էին նրանք հաստատ հնարավոր չէ պարզել, և այդ կապակցությամբ տարբեր տեսակետներ կան։
1926 թվականի սկզբին Քրիստի զույգը ամուսնու պնդմամբ Սաննինգդեյլում առանձնատուն է ձեռք բերել, որը նրա առաջարկով անվանել են «Սթայլզ»՝ ի պատիվ գրողի առաջին հրատարակված վեպի ։ Նման թանկարժեք ձեռքբերման փաստը հետազոտողների կողմից գնահատվում է որպես հաստատում, որ Ագաթայի ամուսինը դեռ մտադիր չէր խզել հարաբերությունները նրա հետ, որպեսզի ամուսնանա մեկ այլ կնոջ հետ։ Չնայած լուրեր էին պտտվում, որ տան բնակիչներին սպասում է անհաջողություն, Ագաթան, այնուամենայնիվ, գնացել է ամուսնուն ընդառաջ և տվել իր համաձայնությունը. հնարավոր է՝ այն պատճառով, որ դա կարող է միացնել իրենց։ Սակայն ամուսինների հարաբերություններն այդպես էլ չեն կարգավորվել։ Բացի այդ, վեպի վրա աշխատելուց և ծանր տեղափոխությունից հետո գրողը չափազանց հոգնած էր և ամուսնուն ասել է, որ արձակուրդ է ուզում, բայց որպես պատասխան ստացել է, որ ոչ մի տեղ չի գնա։ Նա որոշել է պնդել և քրոջ՝ Մեյջի հետ գնացել է հանգստանալու Կորսիկա Կալվիում, սակայն այնտեղ էլ չի կարողացել մոռանալ ամուսնու հետ իր ծանր հարաբերությունների մասին։ Անգլիա վերադառնալուց հետո Ագաթայի և ամուսնու հարաբերությունները լարված էին։ 1926 թվականի ապրիլի 5-ին մահացավ նրա մայրը, ինչն էլ ավելի հեռացրեց Ագաթային ամուսնուց, քանի որ նա չէր կարող հանդուրժել այն հիվանդությունները, մահերը, որոնք կապված էին այդ հոգսերի ու հուղարկավորության հետ, որոնց նա ներկա չէր, քանի որ գտնվում էր Իսպանիայում իր ընկերության հետ կապված գործերով ։
Նա վերադարձել է Անգլիա հուղարկավորությունից մեկ շաբաթ անց, սակայն նրանց հարաբերությունները չեն բարելավվել, և նրանք շատ են վիճել։ Ագաթան մորից ժառանգել է Տորքիի «Էշֆիլդ» տունը, որտեղ նա անցկացրել է մանկության տարիները։ Այնտեղ կարգուկանոն հաստատելու համար դստեր հետ տեղափոխվել է, իսկ ամուսինն գնացել է Լոնդոնից, քանի որ նրան դուր չէր ելել այդ քաղաքում գտնվելը։ Նա անընդհատ վատ տրամադրությամբ էր, դյուրագրգիռ, և Ագաթան խնդրեց նրան բացատրել պատճառը։ Որոշ ժամանակ ամուսինը փորձում էր խուսափել անկեղծ զրույցներից, սակայն 1926 թվականի օգոստոսին «Էշֆիլդում»՝ իրենց դստեր ծննդյան օրը, Արչին, այնուամենայնիվ, խոստովանել է, որ սիրահարված է Նենսի Նիլին։ Ագաթան դաստիարաված էր այնպես, ինչպես իր շրջանի շատ մարդիկ։ Նրան սովորեցրել էին, որ ամուսնալուծությունը ինչ-որ արտակարգ բան է, և դրա հետևանքները նրա մոտ վատ զգացողություններ էին արթնացնում։ Բացի այդ, նա կարծում էր, որ հատկապես անընդունելի է ամուսնալուծությունը, եթե ընտանիքում երեխաներ կան։ Ագաթան որոշել է պայքարել իր ամուսնության համար՝ կարծելով, որ Արչիի կողմից այս բնավորությունը խորացել է նրանով, որ մոր մահից հետո ինքը նրան պատշաճ ուշադրություն չի դարձրել։ Նա վերադարձել է իրենց «Սթայլզ» տուն, որտեղ մեկ այլ կնոջ հանդեպ իր սիրո մասին հայտարարությունից երկու շաբաթ անց վերադարձել է նաև Արչին՝ հայտարարելով, որ ցանկանում է փորձել վերականգնել հարաբերությունները և եռամսյա ժամկետ առաջարկել։ Նվիրված Կարլի հետ մեկտեղ, գրողի կյանքում գլխավոր մխիթարությունը նրա սիրելի կոլեգա Փիթերն էր, որի մասին նա ավելի ուշ ասում էր, որ հենց նա է վերադարձրել իր կյանքը։ Իրավիճակը փոխելու և ընտանեկան կյանքը կարգավորելու նպատակով Ագաթայի առաջարկով նրանք մեկնում են Ֆրանսիայի հարավ՝ Բիարիցա շրջան հանգստանալու, որտեղ մնացել են մինչև նոյեմբեր։ Այս ճամփորդությունը ընտանիքի պահպանման տեսանկյունից դրական արդյունքներ չտվեց։ Բացի այդ, Ագաթան, գտնվելով ընկճված վիճակում, մի քիչ «խելքի չի եկել» վշտից, երբ Փիթերը ընկել է մեքենայի տակ, կարծելով, որ նա մահացել է, սակայն որոշ ժամանակ անց ուշքի է եկել։ Բայց դա չի բարելավել իրավիճակը, վեճերը շարունակվել են, իսկ նրանցից մեկի ժամանակ Ագաթան նույնիսկ թեյնիկ է նետել ամուսնու վրա ։ Դեկտեմբերի 3-ին՝ նրանց ամենախոշոր վեճի ժամանակ, Արչին հայտարարել է, որ այլևս մտադիր չէ հանդուրժել կնոջ արարքները, և կտրականապես պահանջել է ամուսնալուծություն, քանի որ մտադիր էր ամուսնանալ Նենսի Նիլի հետ։
Անհետացման հանգամանքներ
1926 թվականի դեկտեմբերի 3-ին՝ ամուսնու հետ վիճաբանելուց հետո, Ագաթան անհետացել է «Սթայլզից»՝ դստերը՝ Ռոզալինդային, և տունը թողնելով սպասուհիների խնամքին։ Ընդ որում, նա նամակ է գրել իր քարտուղար Շարլոտ Ֆիշերին (Կարլա), որում ասել է, որ ուղևորվել Է Յորքշիր։ Նրա անհետացումը հասարակական հնչեղություն է առաջացրել, քանի որ նա արդեն բավականին հայտնի անձնավորություն էր , և ուներ ստեղծագործական երկրպագուներ։ «Վիպասան Միսիս Ագաթա Քրիստին առեղծվածային կերպով անհետացել է Անգլիայի իր տնից»,-գրել է «The New York Times»-ը։ Հաջորդ առավոտյան Սուրեյ կոմսությունում՝ քաղաքից ոչ հեռու, Գիլդֆորդից հինգ մղոն հեռավորության վրա, բլրի վրա հայտնաբերել են նրա մեքենան՝ միացված լուսարձակներով։ Այն գտնվում էր կրաքարային հանքի եզրին, որտեղ ժայռի բարձրությունը 183 մետր էր։ Գետնի վրա մեքենայի արգելակման հետքը չի եղել, անձնական իրերի սրահում եղել է միայն նրա բաճկոնը, հագուստով ճամպրուկը և վարորդական վկայականը ։ Դեկտեմբերի 4-ի լուսադեմին լքված մեքենան նկատել է աշխատանքի գնացող հովիվը, սակայն ուշադրություն չի դարձրել դրան։ Այն բանից հետո, երբ առավոտյան ժամը 9-ին ոստիկանություն է կանչել ավտոարշավորդ Ֆրեդերիկ Դորը, գործը հնչեղություն է ստացել։ Դեպքի առթիվ ոստիկանության տեսուչի կողմից կազմված զեկուցագրում նշվում էր, որ լքված մեքենան կարող է վկայել «որևէ արտառոց պատահարի» հավանականության մասին. «Ավտոմեքենան հայտնաբերվել է ներքևում՝ թփերի արանքում, որտեղ այն դուրս էր եկել հիմնական ճանապարհից»։
Արչի Քրիստին կնոջ անհետացման մասին իմացել է իր քարտուղար Կարլայից։ Կարլան զանգահարել է նրան՝ Գուդելմինգ քաղաք, որտեղ նա վերջին ժամանակներում իր սիրուհի Նիլին հետ անցկացնում էր հանգստյան օրերը։ Նրանց միանում էին նաև Արչիի ընկերները՝ Սեմն ու Մեժ Ջեյմսը։ Կարլան հայտնել է, որ իրենց տուն են եկել ոստիկանության աշխատակիցները, որոնք զբաղվում են Ագաթայի անհետացման գործով։ Դրանից հետո Արչին կապվել է նրանց հետ։ Ոստիկանների հարցերին գնդապետը պատասխանել է, որ չգիտի, թե որտեղ կարող է լինել իր կինը, քանի որ վերջին անգամ տեսել է նրան ուրբաթ օրը՝ աշխատանքի գնալիս։ Վերադառնալով տուն՝ նախասրահում գտնվող սեղանի վրա նա տեսել է կնոջ՝ դավաճանության մեղադրանք պարունակող նամակը, իսկ կարդալուց հետո այրել է այն։ Ոմանք ենթադրում են, որ Ագաթան միտումնավոր նամակ է թողել հայտնի վայրում՝ այն հաշվարկով, որ այն հայտնաբերվելու է ոստիկանության կողմից ։
Կարլայից և ծառայից հայտնի են դարձել մեկ շաբաթվա ընթացքում տեղի ունեցած որոշ իրադարձություններ։ Երկուշաբթի Ագաթան ժամանակ էր անցկացնում իր ընկերուհու՝ տիկին դա Սիլվոյի հետ, իսկ չորեքշաբթի նրանք գնում էին Լոնդոն՝ գնումներ կատարելու։ Այնտեղ Ագաթան գիշերել է «Ֆորում» ակումբում, որի սեփականատերը դա Սիլվոն էր։ Հաջորդ օրվա առավոտյան Ագաթան բանակցություններ է վարել իր հրատարակիչների հետ, քննարկվել են «Մեծ Քառյակ» վեպի լույսընծայման հետ կապված խնդիրները և «Երկնագույն էքսպրեսի» գաղտնիքի ավարտի հետ կապված դժվարությունները, որոնց վրա աշխատանքն ընտանեկան խնդիրների պատճառով հետաձգվում էր։ Գրողը տանն էր եղել հինգշաբթի օրը, իսկ երեկոյան Շառլոտայի հետ գնացել էր Ասկոտի մոտակայքում պարելու։ Կարլան տանտիրուհուն տեսել է ուրբաթ առավոտյան, երբ նա ժամանակ էր անցկացնում Ռոզալինդայի հետ։ Նա լավ տրամադրություն ուներ և թույլ է տվել իրեն մեկ օրով մեկնել Լոնդոն։ Ուրբաթ երեկոյան՝ ժամը 18:00-ի սահմաններում, քարտուղարուհին զանգահարել է Ագաթային, որպեսզի հետաքրքրվի, թե ինչպես են նրա գործերն ընթանում։ Դա տեղի է ունեցել այն բանից հետո, երբ վեճերը թեժացել են, և Արչին հայտարարել է ամուսնալուծության մասին։ Շառլոտայի խոսքով՝ Ագաթայի անհետացումից առաջ իրենց վերջին զրույցի ընթացքում հանգիստ է եղել, նա քարտուղարուհուն մաղթել է լավ հանգստանալ Լոնդոնում և խնդրել նրան շաբաթ օրը վերադառնալ «Սթայլզ»։ Ուրբաթ երեկոյան՝ ժամը 23-ին, նա վերադարձել է Քրիստիի տուն, որտեղ գտնվում էին տանտիրուհու անսպասելի անհետացումից անհանգստացած սպասուհին և խոհարարուհին։ Նրանք հայտնել են, որ Ագաթան համբուրել է քնած դստերը և, շոյելով իր սիրելի տերիեր Փիթերին, անհայտ ուղղությամբ հեռացել մեքենայով։ Ագաթան Շառլոտային գրություն է թողել, որտեղ խնդրել է հրաժարվել Բերվերլիի հյուրանոցի համարից, որտեղ մտադիր էր մեկնել հանգստյան օրերին։ Կարլան անհանգստացել է այդ հաղորդագրությունից՝ կարդալով մասնավորապես, հետևյալ տողերը. «Իմ գլուխը պտտվում է։ Ես չեմ կարող այլևս մնալ այս տանը»։ Շառլոտան ցանկացել է անմիջապես հայտնել իր կասկածների մասին ոստիկանությանը, սակայն չի գնացել այդ քայլին՝ վախենալով տանտիրուհու կշտամբանքներից ։
Որոնումներ
Հաշվի առնելով, որ Ագաթայի անհետացման հետ կապված իրադարձությունները վերաբերում էին երկու կոմսություններին, սկզբնապես որոնումներն անցկացվում էին Սուրեյի և Բերկշիրի ոստիկանական վարչությունների ուժերով, ընդ որում, նրանց ղեկավարները տարբեր դիրքեր էին զբաղեցնում կորած կնոջ ճակատագրի վերաբերյալ։ Եթե Բերքշիրի ավագ տեսուչ Գոդդարդը կշռադատված և զսպված է եղել հանրության մեջ խոսելիս, ապա Սուրեյի համանման վարչության Կենուորդը, ընդհակառակը, բարձր և հակասական արտահայտություններ է արել հետաքննության ընթացքի վերաբերյալ։ Լքված մեքենան հայտնաբերելու հաջորդ օրը նա մամուլին հայտնել է, որ որոնումների համար մտադիր է օգտագործել աերոպլան, իսկ ավելի ուշ հերքել է իր հայտարարությունը՝ ասելով, որ «Ոստիկանությունը ոչ մի ընդհանուր կապ չունի աերոպլանի հետ»։
Աստիճանաբար ոստիկանները սկսել են վերականգնել անհետացմանը նախորդող իրադարձությունները և հիմնականում հակված էին մեղադրել Արչիին ։ Իմանալով նախօրեին նրա և Քրիստիի միջև տեղի ունեցած վիճաբանության մասին՝ ոստիկանության աշխատակիցները գիտակցել են, որ կարևոր է հնարավորինս արագ պարզել Ագաթայի գտնվելու վայրը, քանի որ ստեղծված պայմաններում նրա կյանքին իսկապես կարող էր վտանգ սպառնալ ։ Շաբաթ օրը այն շրջանում, որտեղ հայտնաբերվել է նրա ավտոմեքենան, որոնումներ են կատարվել։ Դրանցում ներգրավված էին ութ ոստիկան և մի քանի քննիչ։ Որոնողական աշխատանքները շարունակվել են հաջորդ օրը Նյուլանդզ Քորների շրջանում, որտեղ որոնողական խմբի ուշադրությունը գրավեց հանգիստ (լուռ) լճակը։ Այն հայտնի էր լեգենդի շնորհիվ, ըստ որի՝ անգլիացի թագավորը տեսել է լողացող կնոջը և նետվել նրա հետևից։ Փորձելով խուսափել հետապնդումից՝ նա խեղդվել է։ Նույն ճակատագրին է արժանացել նաև նրա եղբայրը, որը փորձում էր օգնել նրան։ Շատերը հակված էին մտածել, որ նույն ճակատագրին էր արժանացել նաև Ագաթան։ Երկուշաբթի Նյուլանդզ Քորների շրջանում որոնումներին մասնակցել են նաև տեղացի տասնյակ բնակիչներ։ Այդ կամավորների օգնությամբ հաջողվել է ուսումնասիրել անտառաշերտը և հարակից դաշտերը ։
Հետախուզական միջոցառումների սկզբում ոստիկանությունը չգիտեր Ագաթայի ուրբաթ օրը գրած և Վուլիչի Թագավորական ռազմական ուսումնարանի դասախոս Քեմփբել Քրիստիին հասցեագրված ևս մեկ նամակի գոյության մասին ։ Այն Լոնդոնից ուղարկվել էր այն առավոտյան, երբ հայտնաբերվել էր Ագաթայի լքված մեքենան։ Այդ ուղերձում նա հայտնել է, որ հանգստյան օրերը կանցկացնի Յորքշիրի ջրային առողջարանում։ Նամակը ստանալուց հետո Արչիի եղբայրը անմիջապես չի հայտնել այդ մասին ոստիկանությանը, քանի որ այն ժամանակ դեռ չգիտեր իր հարսի անհետացման մասին։ Երկուշաբթի առավոտյան թերթերում կարդալով նրա անհետացման մասին՝ նա զանգահարել է եղբորը և սուրհանդակով նամակ ուղարկել նրան, քանի որ ուղերձը ինչ-որ տեղ կորել է ։
Անհետացումից երեք օր անց Արչին դիմել Է Սքոթլենդ Յարդին, որպեսզի այդ գործով զբաղվեն ազգային մասշտաբով, սակայն նրանք պատասխանել են, որ քանի դեռ Սուրեյի և Բերքշիրի կոմսությունների ոստիկանությունից հարցում չեն ստացել, իրենք չեն կարող հետախուզման մեջ մտնել ։ Սկզբնապես Սքոթլենդ Յարդը սահմանափակվել է Ագաթայի՝ ԶԼՄ-ների և երկրի ոստիկանական բաժանմունքների նկարագրությամբ։ Քրիստիի տունը դարձել է մամուլի և ոստիկանության հսկողության օբյեկտ։ Ռոզալինդան դպրոց էր հաճախում ոստիկանի ուղեկցությամբ, ոստիկանության աշխատակիցները հերթապահում էին դռան և հեռախոսի մոտ։ Եթե Կարլան սիրով հարցազրույց էր տալիս, ապա Արչիի պահվածքը կասկած էր ներշնչում և նյարդայնացնում լրագրողներին։ Ամուսինն ամեն կերպ փորձում էր հնարավորինս քիչ օտարներին ներգրավել այդ ընտանեկան գործին՝ հայտարարելով, որ իր կնոջ նյարդերը շեղվել են, և նա հեռացել է այնտեղ, ուր աչքերը նայել են։ Նա դարձել Է մամուլի և նախկինում իրեն անհայտ մարդկանց ուշադրության առարկա, ինչի մասին ասել է. «Իմ հեռախոսն անդադար զանգում է։ Բոլորը հարցնում են իմ կնոջ մասին։ Ինձ զանգում են նույնիսկ պայծառատեսները և առաջարկում գումարի դիմաց օգնել գտնել նրան»։ Ենթադրաբար նրա վարքագծի վրա ազդել է գործարար համբավը չկորցնելու և կնոջ շահերը պաշտպանելու ձգտումը, ում նա սիրահարված էր։ Սեբաստիան Էրլը՝, Արչիի զինակիցը, ավելի ուշ հիշել է այս ժամանակահատվածում նրա առողջական վիճակի մասին․ «Նա սարսափելի նյարդայնանում էր, բողոքում, որ ոստիկաններն անդադար իրեն հետևում են՝ համարելով իրեն կնոջ մարդասպանը։ Օրեցօր նա թուլանում էր»։
Անհետացման տարբեր վարկածներ էին առաջացել, որոնցից տարածված էին որոշները։ Ագաթան կանգ էր առել Նյուլանդզ Քորների սարահարթի վրա, որից հետո սխալմամբ միացրել ոչ ճիշտ փոխանցումատուփը, և մեքենան վայր էր ընկել։ Չի բացառվում, որ նրա կորուստը կապված էր հիշողության հանկարծակի կորստի հետ։ Ոմանք ենթադրում էին, որ նա հանդիպում է ունեցել Նյուլանդզ Քորներում, որտեղ նրան տեղափոխել են մեկ այլ մեքենա, հետո՝ սպանել և թաքցրել դիակը ։ Խոսում էին այն մասին, որ Արչին սպանել է Ագաթային, կամ որ նա թաքնվել է իր սիրեկանի հետ։ Ըստ ոստիկանության նախնական պաշտոնական վարկածի՝ նա կոտրել է իր ավտոմեքենան, թողել այն և մոլորվել անտառում։ Հասարակության մեջ նաև հայտնի էր նաև այն կարծիքը, որ դա արվել է գովազդային նպատակներով, որպեսզի բարձրացվի իր գրքերի և, մասնավորապես, «Ռոջեր Էքրոյդի սպանությունը» վեպի վաճառքը։ Այս կարծիքը հաստատվել է նաև այն պատճառով, որ «Liverpool Weekly Post»-ը դեկտեմբերի 4-ից սկսել է վեպը հրատարակել գրողի իսկական անվան տակ։ Նրա ստեղծագործության նկատմամբ հետաքրքրությունն իսկապես մեծացել է, նա ձեռք է բերել ոչ միայն ազգային մասշտաբի հռչակ, այլև նրա գրքերը սկսել են ավելի լավ վաճառվել։ Դեկտեմբերի 7-ին մամուլին հայտնի է դարձել Քրիստիի նամակի բովանդակությունը։ Լրագրողները հանգել են այն եզրակացության, որ ամենայն հավանականությամբ նա կարող էր ուղևորվել Հարոգեյթայի հյուրանոցներից մեկը ։ Սակայն «Դեյլի քրոնիքլի» և «Դեյլի Էքսպրես»-ի թղթակիցների որոնումները ոչնչի չեն հանգեցրել, քանի որ պարզվել է, որ այդ հյուրանոցներում ոչ ոք չի գրանցվել Ագաթա Քրիստի անվան տակ ։ Մի քանի օր անց հայտնվել են վկաներ, որոնք պնդում էին, որ տեսել են հետախուզման մեջ գտնվող կնոջ նման մեկին ։
Դեկտեմբերի 10-ին Արչին ծավալուն հարցազրույց է տվել «Մեյլ» թերթին, որում հայտարարել է, որ ավելի վաղ իր կինը քննարկել է իր անհետացման հնարավորությունը։ Քրոջ հետ զրույցներից մեկում նա ասում էր, որ եթե ցանկանար, ապա կարող էր անհետանալ և դա կաներ առանց մեծ ջանքերի։ Արչիի խոսքով՝ այդ թեման ծագել է զրույցի ընթացքում, ամենայն հավանականությամբ, թերթում նկարագրված իրական դեպքի քննարկման ժամանակ։ Նա ենթադրել է, որ կինը կարող էր պլանավորել իր անհետացումը, ինչը կարող էր կապված լինել նրա ստեղծագործության հետ, և անձամբ նա շատ կցանկանար հավատալ նման վարկածին։ Նա նաև ներկայացրել է տեղի ունեցածի իր վարկածները՝ մտածված անհետացում, հիշողության կորուստ և ինքնասպանություն։ Անձամբ նա հակված է կարծելու, որ տեղի է ունեցել առաջին ենթադրությունը, թեև չի կարելի բացառել նաև հիշողության կորուստը, որը տեղի է ունեցել ուժեղ նյարդային գերլարումից հետո, սակայն ինքնասպանության վարկածը նա բացառել է։ Նրա խոսքով՝ նա երբեք չի սպառնացել իրեն կյանքից զրկելու համար, բայց եթե նա դրան գնար, ապա թույն կկիրառեր, քանի որ իր գրքերում հաճախ է օգտագործել այդ սպանության միջոցը (ինչն ինքը կշտամբել է, բայց նա մնացել է իր կարծիքին)։ «Եթե նա ցանկանար թույն վերցնել, այդպես էլ կաներ։ Նա միշտ հասել է այն ամենին, ինչ ուզում էր»։ Նա նաև նշել է, որ որպես ինքնասպան իրեն շատ ռացիոնալ է պահել ․ հեռացել է տասնյակ մղոններով, սկսել է զբոսնել իրեն անծանոթ վայրում և, հանելով մուշտակը, զգուշորեն վայր է դրել մեքենայի հետևի նստատեղի վրա։ Գնդապետ Քրիստին ենթադրել է, որ նա ցած է իջել բլրից, քանի որ միշտ չէր սիրում բարձրանալ լեռը։